মুসলমানেরা আজ তেল-গ্যাস, চা-পাট-তুলার গায়ে মূল সংযোজন নিয়ে ব্যস্ত। প্রায়োরিটির তালিকায় গুরুত্বই হারিয়েছে মানুষ। এতে মানুষ হয়েছে চরম অবমূল্যায়নের শিকার। আর এটি সবচেয়ে বেশী হয়েছে বাংলাদেশে। ফল দাঁড়িয়েছে, দুর্বৃত্তিতে ৫ বার তারা সমগ্র বিশ্বের সবাইকে হার মানিয়েছে। চারিত্রিক ধ্বস ও ইসলাম থেকে পথভ্রষ্টতার এর চেয়ে বড় প্রমাণ আর কি হতে পারে? এটি সম্ভব হয়েছে ব্যক্তির চেতনা থেকে পরকালে জবাবদেহীতার ধারণা বিলুপ্ত বা দুর্বল হওয়ার কারণে। এবং সেটি ঘটেছে রাষ্ট্র ও সমাজ সেকুলারাইজড হওয়ার কারণে। বস্তুতঃ বাংলাদেশের গোলাম বানানোর সে ব্রিটিশ ধারাকেই অব্যাহত রেখেছে। মুসলমানদেরকে সেকুলারাইজড করতে গিয়ে তারা তাদেরকে ইসলাম থেকেই বিচ্ছিন্ন করেছে। এভাবে অচল করে দিয়েছে মানব মনে সুচিন্তা ও সত্য-উপলদ্ধির পাওয়ার হাউসগুলো। সেকুলারিজমের মূল বিপদ তো এখানেই। পাশ্চাত্যের সাম্রাজ্যবাদী শক্তির মূল স্ট্রাটেজী তাই মুসলমানদেরকে পুতুল পুজায় আবার ফিরিয়ে নেওয়া নয়, বরং দ্রুত সেকুলারাইজড করা। একাজে মুসলিম দেশে তারা মুসলিম সরকার ও তথাকথিত ইসলামি দলগুলোকেও পার্টনার হিসাবে বেছে নিয়েছে। যারা ইসলামী বিপ্লবের সৈনিক, ইসলামের শত্রুদের এ কৌশলটিকে অবশ্যই তাদের বুঝতে হবে এবং তাদের কাজের শুরু হতে হবে সেকুলারাইজেশনের এ প্রকল্পের কার্যকর মোকাবেলার মধ্য দিয়ে। দেশে শুধু বিজ্ঞান বা ইতিহাস-ভূগোল পড়িয়ে মুসলমানদের ঈমান যে বাঁচানো যাবে না,দুর্বৃত্তি থেকেও বাঁচানো যাবে না। এ বিপদ থেকে বাঁচার একমাত্র উপায় আল্লাহর দেওয়া প্রেসক্রিপশনে ফিরে যাওয়া। সে প্রেসক্রিপশনটির নিছক পাঠে নয়, মনোযোগী হতে হবে তা থেকে ঔষধ সেবনেও। নবীজী (সাঃ) তো সে কোরআনী প্রেসক্রিপশনের সাহায্য নিয়েই সে আমলের অতি নিরেট সেকুলারিজমের মোকাবেলা করেছিলেন। আজকের সেকুলারিষ্টদের চেয়ে সে আমলের সেকুলারিষ্টগণ ছিল অতি কট্টোর।